18/02/2015 | Administración LocalMunicipal
Valdoviño
Anuncio das bases do Festival Entroido 2015 no Concello de Valdoviño

ANUNCIO A Xunta de goberno local do concello de Valdoviño, en sesión ordinaria que celebrou o catro de febreiro de 2015, aprobou as bases que rexerán no XV Festival do Entroido 2015, que se celebrará o vindeiro sábado 21 de febreiro as 18’00 horas na Casa da Cultura do Concello de Valdoviño; polo que a efectos da súa difusión publicase o texto destas bases. BASES QUE REXERÁN NO XV FESTIVAL DO ENTROIDO 2015 NO CONCELLO DE VALDOVIÑO 1.–Poderán participar no XV Festival de Entroido do Concello de Valdoviño as entidades legalmente constituídas e/ou grupos ocasionais que cumpran as condicións establecidas nas seguintes bases. En todo caso nomearase un representante debidamente autorizado para actuar en nome do grupo.2.–Para poder participar e optar as axudas económicas será imprescindible encher a solicitude de inscrición e os documentos anexos e entregalos na Casa da Cultura do Concello nas seguintes datas e horarios: do 9 ao 13 de febreiro polas tardes de 16.00 a 18.30 horas e do 16 ao 18 de febreiro pola mañá de 11.00 a 14.00 horas.3.–O modelo de instancia e bases de inscrición facilitaranse na Casa da Cultura e estará dispoñible na páxina web do Concello.4.–Poderán participar no festival todas as persoas interesadas nas seguintes categorías: A) COMPARSA ADULTOS: considerarase comparsa o grupo de persoas integrado por un número igual ou superior a dez compoñentes debidamente disfrazados e gardando unha unidade temática na súa vestimenta e actuación. Poden optar a axuda económica por inscrición e por concursar. B) COMPARSA INFANTIL: agrupacións formadas por un número igual ou superior a dez persoas nas que polo menos o 50% dos seus compoñentes sexan menores de 18 anos. As comparsas infantís precisarán nomear a un representante maior de idade para poderen participar. As comparsas infantís rexeranse polas mesmas bases que todas as demais podendo optar á axuda económica por inscrición, porén, non poden optar á axuda por concursaren. EN TODOS OS CASOS A INSCRICIÓN É OBRIGATORIA PARA OPTAR ÁS AXUDAS ECONÓMICAS.5.–Cada comparsa deberá interpretar ante o público nas instalacións destinadas ao evento un máximo de dúas cancións ou de dúas parodias, ou ben, dunha parodia e dunha canción. Polo menos unha delas terá que estar escrita e ser interpretada en lingua galega, e un dos temas deberá obrigatoriamente versar sobre Valdoviño. As comparsas que necesiten música deberán facilitala ao Dpto. de Cultura en formato CD ou MP3 o mesmo día do festival.6.–O tempo máximo de posta en escena para cada comparsa será de 10 minutos. As comparsas que superen o tempo regulamentariamente establecido e permanezan no escenario despois de seren avisadas, poderán ser penalizadas polo xurado.7.–Cada comparsa entregará no Concello copia das cancións ou guión das parodias a interpretar. Esta copia non ten porque acompañar á solicitude de inscrición mais si debe ser entregada antes da data de finalización do prazo de presentación.8.–O Concello de Valdoviño facilitará copia das cancións a interpretar aos membros do xurado e a aquelas persoas que as precisen para o correcto desenvolvemento do evento. O Concello non terá copias a disposición do público, non obstante, serán as propias comparsas as que libremente decidan distribuír a letra das súas cancións entre os asistentes ao festival. Dado o carácter humorístico desta festa tradicional, o Concello de Valdoviño non asumirá responsabilidade algunha acerca das letras, interpretacións e disfraces das comparsas e entroidos participantes.9.–O Concello de Valdoviño destina a cantidade máxima de 3.350,00 € en calidade de axudas para distribuír entre as comparsas participantes que teñan feito previamente inscrición atendendo ao escrito nas presentes BASES que se imputará á partida orzamentaria 338.48900 do orzamento do ano 2014, prorrogado para o ano 2015.10.–A cantidade destinada a axudas de participación será de 2.750,00 euros e a cantidade máxima que recibirá cada comparsa que reunan as condicións e requisitos esixidos nestas BASES será: de 300,00 euros para as comparsas integradas por veciños do concello de Valdoviño. e de 250,00 euros para as comparsas integradas por veciños doutros concellos e, en ambos casos, deben reunir as condicións e requisitos esixidos nestas bases. Considerarase como comparsa de Valdoviño aquela na que o 60% dos seus compoñentes formen parte do padrón municipal. No caso de que esta cantidade estipulada non fose suficiente para as axudas a repartir entre as comparsas participantes, procederase a distribuír novamente e de forma proporcional o importe destinado a este fin.11.–No referido ás axudas, o día do festival farase entrega de vales simbólicos aos participantes. Os pagamentos faranse efectivos mediante transferencia bancaria na conta sinalada na documentación de inscrición na que deberá constar o IBAN e sempre e cando se cumpran os requisitos establecidos.12.–Con independencia da axuda económica de participación establecense estas outras: – AXUDA PARA A COMPARSA QUE OBTEÑA O PRIMEIRO POSTO NO CONCURSO 2015: 250,00 EUROS. – AXUDA PARA A COMPARSA QUE OBTEÑA O SEGUNDO POSTO NO CONCURSO 2015: 150,00 EUROS. – AXUDA PARA A COMPARSA QUE OBTEÑA O TERCEIRO POSTO NO CONCURSO 2015: 100,00 EUROS. – AXUDA PARA A COMPARSA QUE FAGA O MELLOR PASARRÚAS: 100,00 EUROS.13.–As axudas poderán ser acumulativas.14.–O xurado estará integrado por un representante de cada unha das comparsas que poderá votar a todas menos a aquela que representa. O día do festival presentarase ante o persoal da Casa da Cultura antes de que comece o pasarrúas para que se lle explique o sistema de puntuación. O representante elixido como xurado terá o obriga de permanecer no lugar habilitado para tal fin e de visionar todas as actuacións. O abandono por parte da persoa do xurado sen previo aviso á organización e sen causa xustificada significará a descualificación da comparsa á que representa. Outros imprevistos serán solucionados atendendo ao punto 18. En caso de empate nos premios, a cantidade indicada repartirase a partes iguais entre as comparsas obxecto do mesmo. Como criterios de valoración o xurado terá en conta a orixinalidade e vistosidade do disfrace, a posta en escena, as letras das cancións ou parodias, a simpatía e a animación de rúa que realice o grupo participante. A resolución do concurso terá lugar o mesmo día 21 de febreiro. A comparsa gañadora do primeiro posto repetirá a interpretación, poñendo deste modo fin ao festival.15.–As comparsas inscritas asumen tamén o compromiso de desfilaren en pasarrúas e facendo a animación propia destas festas tradicionais polo percorrido que indicará a organización e que comprenderá o seguinte tramo: saída dende a estrada do Centro de Saúde do concello atravesando polo paso de peóns, baixada pola beirarrúa até o bar Porta do Sol, atravesando o paso de peóns cara á farmacia para subiren de novo até a Casa da Cultura.16.–O pasarrúas dará comezo ás 18.00 horas. Todo o pasarrúas será realizado pola BEIRARRÚA. O uso de vehículos a motor, carrozas e similares polos grupos e agrupacións que van desfilar so estará permitido se se solicita na inscrición e é autorizado pola Policía Local, tendo en conta que en todo momento a circulación será pola beirarrúa. Así mesmo a policía local ou membros do equipo de organización poderán pedir a retirada daqueles obxectos que poidan entorpecer a circulación polo traxecto indicado. As negativas a estas peticións derivarán na descualificación da comparsa para o concurso. O Concello de Valdoviño non se fai responsable das consecuencias das actuacións de participantes que non respeten as normas e non cumpran o estipulado nas bases.17.–A orde de actuación das comparsas e de desfile no pasarrúas corresponderase coa orde de inscrición. O Concello de Valdoviño resérvase o dereito de anulación do desfile por inclemencias do tempo.18.–A inscrición no concurso enténdese como aceptación plena das bases fixadas para o mesmo sen que se poidan formular reclamacións de ningunha clase e por ningún concepto contra o aquí regulamentado. O incumprimento dará lugar á descualificación automática da comparsa participante. Non serán admitidos comportamentos vexatorios ou de mal gusto que excedan o espírito crítico, satírico e lúdico do Entroido.19.–Se coa finalidade de mellorar a organización e desenvolvemento dos actos programados consíderase conveniente introducir modificacións ao aquí fixado, poderá facerse por parte dos responsables da organización da actividade, se ben notificarase aos interesados. O Concello de Valdoviño no se fai responsable das accións realizadas por grupos ou persoas disfrazadas non inscritas no desenvolvemento da presente actividade.20.–O día da celebración da actividade levantarase acta sobre premios acadados e imprevistos e posteriormente emitirase o informe correspondente para seguidamente poder proceder cos pagamentos que cumpridamente se deban de facer atendendo ao estipulado nas presentes bases.20.–Como anexo a estas bases figura a documentación para a inscrición. En todo o que non está previsto nestas bases terá de aplicación supletoria a Lei Xeral de Subvencións 38/2003. Valdoviño, 04 de febreiro de 2015. O alcalde José Antonio Vigo Lago.